5)

K LENTELĖS STULPELIŲ paskirstyme 2 skilties (Augalo tipas) ir 3 skilties (Trūkstami duomenys) tekstai pakeičiami taip: „Augalo tipas (2 skiltis) Toliau pateikiami augalų tipai ir juos atitinkantys kodai: 0 kodas : Šis kodas naudojamas gyvulininkystės produktams, perdirbtiems produktams, atsargoms ir šalutiniams produktams. A. Laukuose auginami augalai (įskaitant šviežias lauke auginamas daržoves, melionus ir braškes sėjomainoje su žemės ūkio pasėliais; neįskaitant pasėlių, auginamų atidėtoje žemėje pagal Reglamentus (EB) Nr. 1251/1999 arba (EB) Nr. 1782/2003). 1 kodas : Nedrėkinamos pagrindinės kultūros Prie pagrindinių kultūrų priskiriamos: — vienos rūšies kultūros, t. y. vienintelės kultūros, auginamos konkrečiame plote per ataskaitinius metus, — mišrios kultūros: augalai, sėjami, auginami ir nuimami kartu, ir galutinis produktas yra jų mišinys, — kultūra, iš visų per ataskaitinius metus konkrečiame plote paeiliui augintų kultūrų ilgiausiai išlikusi dirvoje. 2 kodas : Nedrėkinamos kartu auginamos kultūros Kurį laiką toje pačioje žemėje auginamos kultūros, tačiau paprastai nuimami atskiri derliai per ataskaitinius metus. Bendras plotas yra padalijamas tarp šių kultūrų proporcingai plotui, kurį faktiškai užima kiekviena iš jų. 3 kodas : Nedrėkinamos paeiliui auginamos kultūros (tarpinės kultūros) Paeiliui ataskaitiniais metais konkrečiame plote auginamos kultūros ir nelaikomos pagrindinėmis kultūromis. 6 kodas : Drėkinamos pagrindinės arba kartu auginamos kultūros 7 kodas : Drėkinamos paeiliui auginamos kultūros Laikoma, kad pasėliai drėkinami, kai vanduo paprastai yra tiekiamas dirbtiniu būdu. Šie du augalų tipai turi būti nurodyti, jeigu informacija yra ataskaitoje. B. Pramoniniuose lauko daržuose auginamos daržininkystės ir gėlininkystės kultūros. 4 kodas : Lauke daržuose auginamos šviežios daržovės, melionai ir braškės (žiūrėti 137 antraštę) ir lauke auginamos gėlės bei dekoratyviniai augalai (žiūrėti 140 antraštę). C. Uždaro grunto augalai. 5 kodas : Uždarame grunte auginamos šviežios daržovės, melionai ir braškės (žiūrėti 138 antraštę), uždarame grunte auginamos gėlės bei dekoratyviniai augalai (vienamečiai arba daugiamečiai) (žiūrėti 141 antraštę), daugiamečiai augalai uždarame grunte (žiūrėti 156 antraštę). Jeigu reikia, dar ir 143, 285 ir 157 antraštės. D. Augalai, atidėtoje žemėje auginami pagal Tarybos reglamentą (EB) Nr. 1251/1999 arba (EB) Nr. 1782/2003. 8 kodas : Nedrėkinami augalai atidėtoje žemėje 9 kodas : Drėkinami augalai atidėtoje žemėje E. Energetiniai augalai. 10 kodas : Energetiniai augalai (Tarybos reglamento (EB) Nr. 1782/2003 88–92 straipsniai). Trūkstami duomenys (3 skiltis) 0 kodas : 0 kodas įvedamas tada, kai duomenų netrūksta. 1 kodas : 1 kodas turėtų būti įvedamas, kai nenurodomas plotas, kuriame auginami augalai (žiūrėti 4 skiltį), pavyzdžiui, kai tinkami parduoti augalininkystės produktai parduodami kaip nenuimti pasėliai arba gaunami iš trumpesniam nei vienerių metų laikotarpiui ar atsitiktinai išnuomotos žemės ir jeigu produkcija gaunama perdirbant nupirktus gyvulininkystės arba augalininkystės produktus. 2 kodas : 2 kodas turėtų būti įvedamas auginant augalus pagal sutartį, kai dėl pardavimo sąlygų negalima nurodyti faktinės produkcijos (5 skiltis). 3 kodas : 3 kodas turėtų būti įvedamas, kai dėl pardavimo sąlygų negalima nurodyti faktinės produkcijos, o augalai auginami ne pagal sutartį. 4 kodas : 4 kodas turėtų būti įvedamas, kai trūksta duomenų apie plotą ir faktinę produkciją. 8 kodas : 8 kodas turėtų būti įvedamas produkto kodui 146, kai plotas yra atidėtas kaip priemonė laikantis Tarybos reglamentų (EB) Nr. 1251/99 arba (EB) Nr. 1782/2003 ir yra nedirbamas (gali būti žaliuojantis laukas).“.